وهزیری بهرگری ئێران دهڵێت وڵاتهکهی فڕۆکهی بێ فڕۆکهوانی ههیه زۆر لهوه پـێشـکهوتووتره که حزبوڵڵای لوبنان له سهرهتای ئهم مانگهدا ڕهوانهی سهر ئاسـمانی ئیسرائیلی کرد.
دهزگاکانی ڕاگهیاندنی ئێران دهڵێن ئهمڕۆ یهکشهممه ئهحمهد وهحیدی وهزیری بهرگری گوتوویهتی ئێسـتا کۆماری ئیسلامی فڕۆکهی بێ فڕۆکهوانی ههیه به تهکنهلۆجیایهکی زۆر پـێشـکهوتووتر لهو فڕۆکهیهی حزبوڵڵا لهم دوایـیهدا بۆ سهر ئاسمانی ئیسرائیلی نارد.
له مانگی چوار ئێران ڕایگهیاند کهوا دهسـتیکردووه به دروسـتکردنی فڕۆکهیهکی بێ فڕۆکهوان دیدهوانی ئهمهریکا له جۆرهی RQ-170 ، ئهوهی سـاڵی ڕابردوو به هۆی کێشهیهکی تهکنیکی دانهیهکی له نزیک سـنووری ئهفغانسـتانهوه کهوته خوارێ.
هیچ سهرچاوهیهکی سهربهخۆی ههواڵ نیـیه ئهم قسهیهی ئێران پشـتڕاست بکاتهوه.